kardosdrur/scandi-wiki huggingface dataset:
Mtskheta

Mtskheta () er en af de ældste byer i Georgien, og ligger omtrent 20 kilometer nordligt for Tbilisi, hvor floderne Aragvi og Mtkvari løber sammen. Byen havde i 2014 et indbyggertal på 7.940 og er hovedbyen i Mtskheta-Mtianeti regionen. På grund af sin historiske betydelse og store antal af antikke monumenter blev Mtskheta optaget på UNESCO's Verdensarvsliste i 1994.

Rester af byer på dette sted er blevet dateret til tidligere end år 1.000 f.Kr., og Mtskheta var hovedstad i det tidlige georgiske Kongedømmet Iberien i perioden 3. århundrede f.Kr. til 5. århundrede e.Kr. Det var sted for tidlig kristen aktivitet, og stedet hvor kristendom blev udråbt til statsreligion i Georgien i år 317. Mtskheta huser stadig hovedkvarteret for den Georgiske ortodokse og apostoliske kirke.

Svetitskhoveli Katedralen fra det 11. århundrede og Jvari Klosteret fra det sjette århundrede i Mtskheta er blandt de mest betydningsfulde monumenter i georgisk kristen arkitektur, og er historisk betydningsfulde i udviklingen af middelalderlig arkitektur i Kaukasus. Af speciel betydning er tidlige inskriptioner, som er værdifulde kilder i studiet af det tidlige georgiske alfabets oprindelse.

Kildehenvisninger 
 Abashidze, Irakli. Ed. Georgian Encyclopedia. Vol. IX. Tbilisi, Georgia: 1985.
 Amiranashvili, Shalva. History of Georgian Art. Khelovneba: Tbilisi, Georgia: 1961.
 Grigol Khantsteli. Chronicles of Georgia.
 Rosen, Roger. Georgia: A Sovereign Country of the Caucasus. Odyssey Publications: Hong Kong, 1999.

Eksterne henvisninger 

 UNESCO's Verdensarvsliste

Verdensarvsområder i Georgien
Byer i Georgien
Gran Turismo 5

Gran Turismo 5 er det femte Gran Turismo-spil. Det er udgivet af Sony og lavet til PlayStation 3. Det er et racer-simulations spil med HD graffik (kræver HD-TV).

A-Spec 
A-Spec er den del af karrieren, som er baseret ræs og løb, nogen med specielle bil eller års-krav. Man kan som I B-Spec tjene Bounty/penge som man kan bruge til at købe ubrugte/brugte biler.

B-Spec 
B-Spec er den del af karrieren, som er baseret på at lave sit eget racerhold, og få flere racerbils-kørere til sit hold. Man styre hvad raceren skal køre, men man styre ham ikke direkte med kontrolleren. Jo mere racerløb raceren vinder, jo flere Bounty/penge får man til at købe ubrugte/brugte biler. Når raceren har nok erfaring, blive hans erfarings-level større.

Bilspil
5
Paktia (provins)

Paktia er en af Afghanistans 34 provinser. Den ligger i den østlige del af landet. Administrationscenteret er Gardiz. Tidligere omfattede den også Khost-provinsen som for nylig er blevet udskilt som selvstændig provins.

Distrikter 

Paktia er inddelt i tolv distrikter (administrationscentrene står i parentes):

 Azra (Sur Kac)
 Tsamkani (Chamkani)
 Dand Wa Patan (Ghondai)
 Gardiz (Gardiz)
 Zadran (Waza)
 ZaZi (Ali Khel)
 Jani Khel (Jani Khel)
 Lazha Mangal (Lazha)
 Sayed Karam (Seyyed Karam)
 Shamal (Shamal)
 Shwak (Shwak)
 Zurmat (Zarmal)

Vigtige geografiske områder 
 Shahi-Kot Valley

Afghanistans provinser
Arbejderhjemmet Fredenshus

Arbejderhjemmet Fredenshus er et boligkompleks på Øster Allé 25 på Østerbro i København opført 1914-1915 af Foreningen til Lærlinges Uddannelse og tegnet af Søren Lemche. Murermester var Andreas Wildt.

Stiftelsen blev grundlagt 3. august 1895 af Foreningen til Lærlinges Uddannelse til alderdomshjem for værdigt trængende af arbejderklassen og lå oprindeligt i en bygning på Sortedam Dossering 49 i 5 stokværk, der var tegnet af Georg E.W. Møller. Denne bygning havde 94 lejligheder, hvoraf de 63 var friboliger og 2 boliger til modereret leje. Denne bygning blev revet ned i 1970'erne i forbindelse med Søringen-projektet.

Den nuværende bygning i fire etager i røde mursten på Øster Allé er et omkrent W-formet anlæg i nationalromantisk stil med forgård og består af fem bygningskroppe, som krones af mansardtag dækket med røde tegl. Detaljer er udført i granit.

Ekstern henvisning 
 Fredenhus' hjemmeside

Litteratur 
 Arbejderhjemmet »Fredenshus« 1895-1945, 1945

Kilder 
 

Østerbro
Stiftelser i København
Etableret i 1895
Letlands præsidenter

Dette er en liste over lettiske præsidenter siden Letlands forfatning Satversme trådte i kraft den 7. november 1922. Listen viser også deres regeringstid, samt hvilket parti de tilhørte. Farverne symboliserer partiet de tilhørte. Nummereringen viser hvilket nummer i rækken de er som præsident, og der gøres ikke forskel på om de sad en eller to perioder.

Se også 
 Letlands præsident

Fodnoter 

 
Lister over præsidenter
Præsidenter
Kodifikation

Kodifikation (lat.) anvendes til at bearbejde og organisere viden således, at den bliver eksplicit, letforståelig og tilgængelig. Målet med kodificeringen er at organisere en organisations viden, så den er tilgængelig for dem, der skal bruge den.

Kodificering af viden bygger på den opfattelse, at viden kan kortlægges, beskrives og modelleres. Når viden er kodificeret, kan den eksempelvis lagres i databaser og hermed gøres lettilgængelig for andre personer.

Principper 
Davenport og Prusak giver i bogen Working Knowledge (1998) deres bud på 4 basisprincipper til brug ved kodificering af viden i en organisation:
 Organisationen fastlægger mål for den viden, der skal kodificeres.
 Knowledge managers identificerer organisations viden med henblik på at nå de fastlagte mål
 Den viden, der skal kodificeres, vurderes i forhold til brugbarhed, relevans og om den er egnet til kodificering
 Et passende medie til kodificeringen og distribution skal identificeres

Historiske eksempler fra Frankrig og Tyskland 
De napoleonske lovbøger: Code civil, Code de procédure civile, Code de commerce, Code d instruction criminelle og Code pénal (se Code Napoléon) er eksempler på lovsamlinger der er skabt ved hjælp af kodificering.

Genoprettelsen af det Tyske kejserrige fremkaldte en række rigslove af kodifikatorisk karakter. Den væsentligste var Bürgerliches Gesetzbuch med 2385 paragraffer. Loven der blev offentliggjort i 1896 og trådte i kraft den 1. januar 1900.

Historiske eksempler fra Danmark 
I Danmark er en række ældre love skabt ved kodifikation, nemlig Christian Vs lovbog af 1683, Danske Lov. Af dens regler er dog efterhånden den største del trådt ud af kraft. De væsentligste dele af strafferetten blev kodificeret i den borgerlige straffelov af 1866 og den militære af 1881. Den private søret blev kodificeret gennem søloven af 1892 og retsplejereglerne ved Retsplejeloven af 1916.

Kilde 
Opslag af højesteretsdommer E. Tybjerg i Salmonsens Konversationsleksikon bd. 14, s. 262

Note

Juridiske begreber
Retshistorie
Love
Nuuk Stadion

Nuuk Stadion er et stadion i Godthåb, Grønland. Det anvendes i øjeblikket mest til fodboldkampe. Stadion har en kapacitet på 2.000 pladser. Stadionet er hyppigt brugt som mødested, og for nylig spillede det skotske band Nazareth sangen Love Hurts på stadionet.

Godthåbhallen ligger ca. 350 m sydøst for stadionet.

Eksterne henvisninger 

Stadion
Fodbold i Grønland
Stadion
David Koechner

David Michael Koechner (født 24. august 1962) er en amerikansk karakter-skuespiller (film, tv og scene) og komiker.

Koechner begyndte at studere improviseret komedie i Chicago på ImprovOlympic under Del Closes vinger, før han tiltrådte i Second City Northwest. Efter et år på både Saturday Night Live og Late Night with Conan O'Brien, begyndte Koechner at få mindre roller i film som Man on the Moon og Wag the Dog.

Efter et gennembrud i rollen som Champ Kind i Anchorman: The Legend of Ron Burgundy, begyndte Koechner at optræde oftere i større biroller i flere højt profilerede komedier, herunder Talladega Nights: The Ballad of Ricky Bobby, Snakes on a Plane og Thank You for Smoking foruden tilbagevendende gæste optrædender i tv-serien The Office som Todd Packer.

Filmografi

Tv-serier

Referencer

Eksterne henvisninger 

 

Skuespillere fra Missouri
Komikere fra USA
Godthåbhallen

Godthåbhallen er et håndboldstadion i Nuuk, Grønland. Det er hjemsted for Grønlands håndboldlandshold. Stadionet har 1.000 pladser.

Lige udenfor hallen ligger en offentligt tilgængelig ishockey- og rinkbandybane.

Nuuk Stadion ligger ca 350 m nordvest for hallen

Kilder 

Bygninger, konstruktioner og anlæg i Nuuk
Idrætsanlæg i Grønland
Sport i Nuuk
Radio Paşcani

Radio Paşcani er det første studiealbum udgivet af det rumænske tolvmands roma Balkan brassband Fanfare Ciocărlia. Albummet er indspillet 1997 hos Studio Electrocord i Bukarest, Rumænien, og mixet hos Schalloran Tonstudio i Berlin, Tyskland. Producere er Henry Ernst and Helmut Neumann. Albummet blev udgivet 1998 på Piranha Musik.

Sporliste 

Album fra 1998
Album fra Rumænien
Nanoq Media

Nanoq Media er en tv-station med hovedkontor i Nuuk, Grønlands hovedstad. Tv-stationen sender programmer på dansk og grønlandsk under mottoet Frihed til at vælge. Stationen begyndte at sende den 1. august 2002. Det er den største lokale tv-station i Grønland med mere end 4.000 husstandsabonnenter. Det er omkring 75 % af alle husstande i hovedstaden.

Links 
Nanoq Media's hjemmeside

Virksomheder i Nuuk
Etableret i 2002
Tv-stationer fra Danmark
Medier fra Grønland
Foreninger fra Grønland
Mellerup-Voer (færgerute)

Mellerup-Voer er en færgerute der bliver besejlet af Randers Fjords Færgefart med M/F Ragna. Færgen sejler 470 meter på tværs af Randers Fjord mellem Mellerup og Voer. Ruten er Danmarks ældste Kgl. privilegerede overfart.

Historie
Der har været færgefart mellem Mellerup og Voer siden 1610. Stenalt Gods ejede Voer færgested og Kongen havde ejerskabet over færgestedet i Mellerup. Sejladsen foregik med pram, kaldet en kåg, som blev roet over fjorden.

I 1868 blev færgestedet i Mellerup flyttet 400 meter mod syd. På grund af man ville indsætte en trækfærge skulle sejlruten være mere lige, da færgen skulle trækkes over fjorden med et tov. I 1925 købte færgemand Niels Mariager en motorbåd, der kunne bugsere prammen over uden hårdt fysisk arbejde.

Niels Hedegaard Jensen, der overtog forpagtningen af færgeriet i 1946, fik i 1962 et lån på 170.000 kr. så han kunne indkøbe en ny færge og forbedre færgestederne. Den 23. maj 1963 blev den nybyggede færge M/F Ragna indsat på ruten. Ragna er i dag stadigvæk eneste færge på ruten.

Sejladsen var i 1992 indstillet efter at færgemand John-Kiwi Bøge Nielsen var gået konkurs, og Randers Kommune havde beslaglagt færgen og oplagt den i Randers Havn. I maj 1993 blev sejladsen genoptaget, da vognmand Arne Andersen fra Hjortshøj overtog færgen og forpagtningen af ruten. De nye forpagtere ansatte tidligere folketingsmedlem Hugo Holm (nu Anette Egelund) som færgemand, og omdøbte M/F Ragna til ”Tove Elisabeth”.

Indtil slutningen af 1995 har færgeruten været drevet af forskellige forpagtere. I 1996 overgik ejerskabet og driften til de to kommuner på hver side af fjorden, Nørhald og Rougsø kommuner. I dag har Randers- og Norddjurs Kommune ansvaret for færgedriften igennem selskabet Randers Fjords Færgefart.

I 2010 fejrede man overfartens 400 års jubilæum og istandsatte begge færgesteder. Ruten er hvert år ikke i drift fra omkring nytår til den 1. marts, hvor M/F Ragna bliver oplagt og renoveret.

Kilder

Eksterne henvisninger
 Randers Fjords Færgefarts officielle hjemmeside

Færgeruter i Danmark
Etableret i 1610
Randers Kommune
Randers Fjord
Norddjurs Kommune
Emanuel Andreas Lundbye

Emanuel Andreas Lundbye (11. januar 1814 i Kerteminde – 14. januar 1903 i sin søns C. L. Lundbyes hjem på Mynstersvej 3 på Frederiksberg) var en dansk oberst og chef for Hærens Officersskole. Hans ældre bror var Christian Carl Lundbye (1812 – 1873), oberst og krigsminister. En af de yngre – de var i alt syv brødre – var maleren Johan Thomas Lundbye (1818 – 1848); i 1838 blev han tegnet og i 1840 portrætteret af denne.

E.A. Lundbye blev den 4. oktober 1848 i første ægteskab gift med Emilie Sophie Riedewaldt (1819 på Frederiksberg – 1867 i København), datter af statsskovridder og forstråd E. Chr. D. Riedewaldt (1789–1847). Af dette ægteskab blev datteren Emilie Lundbye (1858-?) gift 1886 med generalmajor Peter Frederik Møller (1855-1943).

På Kørup på Fyn blev han den 29. august 1872 gift med Ida Octavia komtesse von Petersdorff (12. september 1836 på Einsidelsborg på Fyn – 6. juni 1895 på Frederiksberg).  I dette ægteskab havde de to sønner, senere stiftamtmand og kammerherre Christian Ludvig Lundbye (1873–1947) og senere professor ved Polyteknisk Læreanstalt Johan Thomas Lundbye (1874–1951), gift med Alexandra, f. Farre (1896–1991).

E.A. Lundbye blev den 30. marts 1831 sekondløjtnant i "2dt jydske Inf. Reg.", den 7. januar 1841 premierløjtnant, 1844 adjudant, 1848 "Kompagniekommandør ved den til Vestindien udsendte Hærstyrke", den 22. januar 1849 karakteriseret kaptajn (2. klasse) og kompagnichef, den 28. maj 1852 kaptajn af 1. klasse, den 1. januar 1856 Ridder af Dannebrog, den 28. august 1862 major af "18. Rgmt. 1. Btl.-Chef", var den 2. februar 1864 med ved Mysunde og blev den 2. marts 1864 udnævnt til Dannebrogsmand på slagmarken ved Dybbøl Mølle (Kampene ved Dybbøl). E.A. Lundbye "var en af de sidste danske Stabsofficerer, som forlod Sundeved efter Stormen paa Dybbøl den 18. April 1864. Som Chef for 18. Reg. 1. Bataillon havde han... "En af hans brødre, Siegvard Urne Rosenvinge Lundbye (1820 – 1864), kaptajn og bataljonschef, faldt ved Dybbøl den 18. april 1864

Den 30. september 1864 blev E.A. Lundbye Kommandør af 2. klasse af Dannebrog, den 16. august 1865 Ridder af Sværdordenen og oberstløjtnant, den 21. september 1867 oberst, den 1. april 1870 chef for Officersskolen på Frederiksberg Slot (Hærens Officersskole) og 1874 Kommandør af 1. klasse af Dannebrog. Han blev 1878 udskrivningschef for 5. og 1893 for 2. udskrivningsdistrikt i København og fik den 1. juli 1898 sin afsked.

E.A. Lundbye og Ida von Petersdorff ligger begravet på Solbjerg Parkkirkegård i København sammen med den ene søn Christian Ludvig Lundbye og dennes kone Emma, f. Nissen-Sommersted (datter af Johann Frederik Christian Nissen-Sommersted, 1835–1905).

Referencer

Eksterne henvisninger 
 

Personer fra Frederiksberg
Kommandører af 1. grad af Dannebrog
Danskere i 1800-tallet
Officerer fra Danmark
Personer i den 2. Slesvigske Krig fra Danmark
Personer fra Kerteminde
Emanuel Andreas
Gesine Lötzsch

Gesine Lötzsch (født 7. august 1961 i Lichtenberg, Berlin) er en tysk politiker fra partiet Die Linke. 

Hun var fra 2005 stedfortrædende gruppeleder for sit parti i Forbundsdagen og fra 15. maj 2010 en af partiets to ledere.

Eksterne henvisninger 

Medlemmer af Forbundsdagen
Politikere fra Die Linke
Personer fra Berlin
Klaus Ernst

Klaus Ernst (født 1. november 1954 i München) er en tysk politiker fra partiet Die Linke og tidligere fagforeningsleder. Fra 2007 til 2010 var han næstformand i partiet, og fra 15. maj 2010 har han været en af partiets to ledere. Han har været medlem af Forbundsdagen fra 2005.

Eksterne henvisninger 

Medlemmer af Forbundsdagen
Politikere fra Die Linke
Personer fra München
Paktika (provins)

Paktika-provinsen er en af Afghanistans 34 provinser . Den ligger i den sydøstlige del af landet, i Hindu Kush. Administrationsbyen er Sharan.

Historie 

Paktika var engang en del af den større provins Paktia, som selv nu yderligere er opdelt i Khost-provinsen. Provinsen var skueplads for mange kampe under den sovjetiske besættelse af landet og de lovløse år, der fulgte.

Geografi 
Paktika afgrænses mod nord af Paktia-provinsen og Khost-provinsen, og af Nord Waziristan og Syd Waziristan i de føderalt administrerede stammeområder i Pakistan mod øst. Den vestlige grænse er delt med Ghazni-provinsen, og Zabul-provinsen, mens Baluchistan i Pakistan ligger mod syd.

Ligesom mange områder af landet, har Paktika været stærkt udsat for skovrydning, hvilket har været en af årsagerne til ødelæggene oversvømmelser i de seneste år.

Distrikter 

 Barmal
 Dila
 Gayan
 Gomal
 Mata Khan
 Nika
 Omna
 Sar Hawza
 Sarobi
 Sharan
 Urgun
 Waza Khwa
 Wor Mamay
 Zarghun Shahr
 Ziruk

Afghanistans provinser
Kvinde kend din krop

Kvinde, kend din krop er en håndbog om kvindekroppen, udgivet første gang i 1975 på forlaget Tiderne Skifter og siden i fire nye udgaver (1983, 1992, 2001, 2013) og adskillige oplag. 

Håndbogen blev i sin første udgave bl.a. set som et manifest for rødstrømpebevægelsen. Siden har bogen udviklet sig i takt med kønspolitikken og synet på kvinden i samfundet. Den første bogen er skrevet af et stort arbejdskollektiv bestående primært af kvinder. Ved den første udgivelse besluttede man at udgive under forfatternavnet K. Vinder, og oprettede i den sammenhæng  K. Vinders Fond, hvortil overskuddet fra bogsalget gik. 

Overskuddet fra salget af bogen går til velgørende formål i bogens ånd og til med jævne mellemrum at nedsætte nye arbejdskollektiver for at opdatere og genudgive bogen. For hver udgivelse startes der forfra og bogen skrives på ny, for at følge med den nyeste viden om kroppen, udviklingen af kønspolitikken samt synet på kvinder og køn i samfundet. 

Første udgave er redigeret af Brita Wielopolska og Anette Petersen.  

I 2010 blev bogen opsat som teaterstykke på Mungo Park i Allerød og senere på Aveny-T på Frederiksberg.

Kilder

Eksterne henvisninger 
 Kvinde kend din krop
 Kvinde kend din krop (Mungo Park, Allerød) , kpn.dk

Feminisme
Litteratur i 1975
Litteratur fra Danmark
Podolsk

Podolsk (, ) er en industriby, der var det administrative center for Podolsk bymæssige okrug i Moskva oblast, Rusland. Byen ligger ved Pakhrafloden (en biflod til Moskvafloden). Podolsk er den næststørste by i Moskva oblast med  indbyggere.

Geografi 

Byen ligger 36 km fra centrum af Moskva og 15 km fra MKAD. Arealet af selve byen (før sammenlægning med Klimovsk) var 37,92 km², men ifølge vedtægterne Moskva oblast 40,39 km². Den samlede befolkning i byokrugen er , herunder selve byen  indbyggere. Byen er et vigtigt industrielt og kulturelt center i Moskva oblast.

Historie 

Byen Podolsk voksede ud af landsbyen Podol, som i 1700-tallet tilhørte Danilovklosteret i Moskva. Podolsk fik tildelt byrettigheder af Katharina II i 1781. På det tidspunkt var Rusland anerkendt som det største distrikt i landet med ret til udnævnelse guvernører og etablere nye byer.

Før den russiske revolution var Podolsk en af de mest industrialiserede byer i Rusland. En afdeling af Singers symaskinefabrik lå her.

Uljanovfamilien boede i Podolsk og Vladimir Lenin besøgte byen flere gange og havde endda en lille ejendom og sommerhus der. I 1900 holdt han et møde i Podolsk med Socialdemokraterne fra Moskva og andre byer for at vinde deres støtte til Iskra-avisen, som allerede var i støbeskeen.

I 1971 blev Podolsk tildelt Arbejdets røde banner. I Sovjet-tiden var Podolsk et af de industrielle centre i Moskva oblast. På det tidspunkt var der mere end halvfjerds fabrikker i byen, hvor de fleste af byens indbyggerne arbejdede.

I 2000 blev en større militærbase anlagt udenfor byen. Basen er under Igor Minins befaling.

I Podolsk har Det russiske forsvarsministerium sit centralarkiv.

I 2015 blev Podolsk rajon nedlagt som selvstændig administrativ enhed.

Venskabsbyer 
Podolsk er venskabsby med:

Referencer

Eksterne henvisninger 

 Podolsk – en Fotoserie af Wladimir Iwantschenko  

Byer i Moskva oblast
Johan Thomas Lundbye (ingeniør)

Johan Thomas Lundbye (27. august 1874 på Frederiksberg Slot – 26. december 1951 i København) var en dansk ingeniør og professor ved Polyteknisk Læreanstalt, bror til Christian Ludvig Lundbye.

Han var søn af oberst Emanuel Andreas Lundbye og hustru Ida f. komtesse Petersdorff, blev student fra Nykøbing Katedralskole 1892 og tog året efter filosofikum. 1899 blev Lundbye cand.polyt. og var dernæst ingeniørassistent bos stadsingeniør Charles Ambt i København 1899-1903, på studierejse i Europa 1903-04, ingeniør hos Havestadt & Contag, kgl. Bauräte i Berlin 1904-06, blev udnævnt til docent ved Polyteknisk Læreanstalt i kommunalhygiejnisk ingeniørvæsen 1906 og til profes­sor i samme fag 1916, i teknisk hygiejne 1919-44 og var leder af Polyteknisk Læreanstalts Laboratorium for Teknisk Hygiejne 1944-49.

J.T. Lundbye var desuden leder af Dansk Ingeniørforenings Oplysningsbureau 1906-16, lærer ved Kunstakademiets Arkitektskole i bygningshygiejne 1909-25, medlem af Arbejdsrådet 1909-46, redaktør af Den tekniske Forenings tidsskrift 1908-12, formand for Dansk Kølefor­ening 1912-42, medlem af bestyrelsen for Selskabet for Sundhedsplejen i Dan­mark fra 1914, formand 1920-24, med­lem af Danske Hygiejnikeres Fælleesrepræsentation 1921-36, formand 1921-25, næstformand for Dansk Byplanlaboratorium 1921-23, medlem af bestyrelsen for Dansk Trafikforening 1922-47, formand 1922-24, medlem af Den tekniske Forenings bestyrelse fra 1921 (formand fra 1923) og af bestyrelsen for Lægeforeningens Boliger fra 1922 (formand fra 1927), formand for Foreningen af 1860 1925-30, medlem af bestyrelsesrådet for A/S Otto Mønsted 1925-45, formand for Landsforeningen til Færdselssikkerhedens Fremme 1932-36, medlem af Akademiet for de Tekniske Videnskaber fra 1937, medlem af bestyrelsen for Samvirkende Boligselskaber fra 1941. Han var også Kommandør af 1. grad af Dannebrog og Dannebrogsmand.

Han blev gift 25. september 1931 med Alexandra Farre (2. august 1896 på Christianssæde – 1991), datter af fhv. godsforvalter H.P. Farre (død 1944) og hustru Emi­lie f. Ludvigsen.

Litteratur 
 Lundbye, J. T., og V. Hermansen [Victor Hermansen, 1894 – 1960]: Roskilde Landevej gennem Tiderne. København (1927).

Kilder 
 Kraks Blå Bog 1949

Ingeniører fra Danmark
Medlemmer af Akademiet for de Tekniske Videnskaber
Personer fra Frederiksberg
Personer fra Nykøbing Falster
Kommandører af 1. grad af Dannebrog
Professorer fra Danmarks Tekniske Universitet
Foreningsformænd fra Danmark
Personer i Kraks Blå Bog (afdøde)
Johan Thomas 2
Alumni fra Danmarks Tekniske Universitet
Arbejderforeningen af 1860

Arbejderforeningen af 1860 (fra 1929 Foreningen af 1860) er en dansk arbejderforening der stiftet den 20. september 1860 på Nørre Voldgade 90-94. Den har til formål at udbrede oplysning og dannelse blandt den arbejdende klasse som betingelse for dennes såvel åndelige som materielle udvikling den lader derfor afholde populære foredrag, oplæsninger, koncerter og besøg på industrielle etablissementer mm. Foreningens lederskab bestod i begyndelsen af førende borgerlige skikkelser.

Den har et ca 20.000 bind stort bibliotek og en af Staten anerkendt sygekasse og havde omkring år 1900 ca 2100 medlemmer. Foreningen ejede bygningen ved Nørre Voldgade, som den købte 1873 og hvori der bl.a. er en stor festsal med galleri, indviet 1875.

Foreningen lod opføre 150 byggeforeningshuse på Tagensvej.

Foreningen af 1860 eksisterer stadig, nu med adresse i Bredgade.

Formænd 

 1860-1879 C.V. Rimestad
 1879-1886 Carl Holten
 -1897 Niels Rasmussen
 1890 Overlærer Henr. Smith
 1897-1925 H.O.G. Ellinger
 1925-1930 Johan Thomas Lundbye
 1935-1948 H.T. Rimestad

Litteratur 
 A.J. Meyer, Arbejderforeningen af 1860, København 1885.
 Johs. Krøier (red.) og H.T. Rimestad, Foreningen af 1860 (Arbejderforeningen af 1860). Et Tilbageblik 1860-1935, 1935.
 Arkiv hos Københavns Kommune
 

Foreninger fra Danmark
Etableret i 1860
Indre By (København)
Niels Rasmussen

Niels Rasmussen er navnet på flere personer:

 Niels Rasmussen (Venstre) (1820-1885) – dansk landmand og politiker, medlem af Landstinget for Venstre
 Niels Rasmussen (Højre) (1854-1921) – dansk håndværker, direktør og politiker, medlem af Landstinget for Højre
 N.H. Rasmussen (gymnastikdirektør) (1854-1924) – dansk gymnastikpædagog (Niels Hansen Rasmussen)
 Niels Rasmussen (ingeniør) (1869-1937) – dansk ingeniør og entreprenør
 N.H. Rasmussen (seminarieforstander) (1882-1955) – dansk seminarieforstander (Niels Hansen Rasmussen)
 Niels Rasmussen (roer) (1922-1991) – dansk roer og deltager ved sommer-OL 1948